Οργάνωση και Διοίκηση Τμήματος Αιμοδοσίας
Creators: name: Κοντογιάννης, Αλέξανδρος-Σίμος Γρηγορίου
name: Βαμβακά, Ευμορφία Χρυσοστόμου
Publisher: name: Aristotle University of Thessaloniki
Year: 2022
Subjects: Αιμοδοσία
Οργάνωση
Διοίκηση
Σύστημα ποιότητας
Ήπιες δεξιότητες
Blood Donation
Organization
Administration
Quality system

description: Η αιμοδοσία αποτελεί μία ζωτικής σημασίας διαδικασία για την παγκόσμια υγειονομική περίθαλψη. Αυτό συμβαίνει διότι, μέσω αυτής παρέχεται η δυνατότητα μετάγγισης αίματος σε άτομα που το έχουν ανάγκη, μία ιατρική πράξη που μπορεί να σώσει ζωές. Κάθε χρόνο σε ολόκληρο τον κόσμο εκατομμύρια μονάδες αίματος χορηγούνται σε ασθενείς κατόπιν ιατρικών ενδείξεων. Ένα όμως από τα σημαντικότερα προβλήματα που ανακύπτουν στην προσπάθεια μετάγγισης του αίματος είναι η ασφάλεια που παρέχεται κατά τη διάρκεια των διαδικασιών της συλλογής, της αποθήκευσης και της μεταφοράς του. Βασικός πυλώνας για την επίτευξη ασφαλών διαδικασιών είναι η αποτελεσματική και αποδοτική λειτουργία του τμήματος αιμοδοσίας. Σκοπός της εργασίας αυτής είναι η ανάδειξη καλών πρακτικών για την οργάνωση και διοίκηση ενός τμήματος αιμοδοσίας. Η μέθοδος που χρησιμοποιήθηκε για τη συλλογή αυτών των πληροφοριών ήταν η βιβλιογραφική ανασκόπηση. Τα αποτελέσματα της ανασκόπησης αυτής ανέδειξαν όλους τους παράγοντες που συμβάλλουν στην επίτευξη αυτού του στόχου. Πιο συγκεκριμένα, οι χώροι, ο εξοπλισμός και τα υλικά διαδραματίζουν σημαντικό ρόλο ώστε να επιτευχθεί η διαδικασία της συλλογής και επεξεργασίας του αίματος με ασφάλεια. Επιπλέον, σε αυτήν την προσπάθεια συμβάλλει και το κατάλληλα εκπαιδευμένο προσωπικό που πρέπει να εργάζεται σε ένα τέτοιο τμήμα. Αξίζει να σημειωθεί ότι η ασφάλεια του αίματος συνάδει και με την ποιοτική παροχή των υπηρεσιών υγείας. Ως εκ τούτου, κάθε τμήμα αιμοδοσίας χρειάζεται να αναπτύξει κατάλληλο σύστημα ποιότητας για τη διατήρηση καλών πρακτικών, παρά το μεγάλο φόρτο εργασίας του. Το σύστημα αυτό θα πρέπει να στηρίζεται σε διαδικασίες διασφάλισης ποιότητας, τεκμηρίωσης και αυτοματοποίησης. Σημαντικός παράγοντας που συνδράμει θετικά στην ασφαλή χρήση του αίματος είναι η διαδικασία επιλογής των αιμοδοτών, γεγονός που καθιστά αναγκαία την εφαρμογή αυστηρών και προκαθορισμένων κριτηρίων, έτσι ώστε να αποφευχθεί στο μέγιστο δυνατό βαθμό η πιθανότητα εμφάνισης ανεπιθύμητων αντιδράσεων. Τέλος, εκτός από την οργάνωση είναι αναγκαία η εφαρμογή αποτελεσματικής μορφής διοίκησης. Η διοίκηση αυτή θα πρέπει να στηρίζεται στις ήπιες δεξιότητες των ατόμων που διοικούν τον οργανισμό, όπως η ικανότητα επικοινωνίας, ομαδικής εργασίας, ηγεσίας, η ενσυναίσθηση, η συναισθηματική νοημοσύνη, καθώς και στην επιστημονική τους επάρκεια.
description: Blood donation is vital for global healthcare. This happens because it allows the possibility of blood transfusions for people in need, a medical procedure that can save lives. Every year around the world, millions of units of blood are given to patients following medical indications. But one of the most important problems that arise in the blood transfusion effort is the safety provided during the procedures of its collection, storage, and transportation. A key pillar for achieving safe procedures is the effective and efficient operation of the blood donation department. The purpose of this work is to highlight good practices for the organization and administration of a blood donation department. The method used to collect this information was literature review. The results of this review highlighted all the factors that contribute to achieving this goal. More specifically, spaces, equipment, and materials play an important role in order to achieve the process of collecting and processing the blood safely. In addition, the properly trained personnel who must work in such a department also contribute to this effort. It is worth noting that the safety of blood is consistent with the quality provision of health services. Therefore, each blood donation department needs to develop an appropriate quality system to maintain good practice despite its heavy workload. This system should be based on quality assurance, documentation, and automation processes. An important factor that contributes positively to the safe use of blood is the selection process of blood donors, which makes it necessary to apply strict and predetermined criteria to avoid as much as possible the possibility of adverse reactions. Finally, in addition to the organization, it is necessary to implement an effective form of administration. This management should be based on the soft skills of the people running the organization, such as the ability of communication, teamwork, leadership, empathy, emotional intelligence, as well as to their scientific competence.
description: Κοινωνικής Διοίκησης και Πολιτικής Επιστήμης (Δημοκρίτειο Πανεπιστήμιο Θράκης)